

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

# OPĆINSKO VIJEĆE

KLASA: 363-01/19-01/21

URBROJ: 2115/03-01-19-1

Podravska Moslavina, 16. prosinac 2019. godine

Na temelju članka 20. Zakona o proračunu (Narodne novine broj 87/08., 136/12. i 15/15.), članka 31. stavka 3. Zakona o postupanju s nezakonito izgrađenim zgradama (Narodne novine broj 86/12., 143/13., 65/17. i 14/19.) i članka 28. i 29. Statuta Općine Podravska Moslavina (Službeni glasnik Općine Podravska Moslavina br. 1/18.), Općinsko vijeće Općine Podravska Moslavina na 20. sjednici održanoj 16. prosinca 2019. godine, d o n o s i

**PROGRAM**

**korištenja sredstava naknade za zadržavanje nezakonito izgrađenih zgrada u**

**prostoru na području Općine Podravska Moslavina u 2020. godini**

**Članak 1.**

Ovim Programom utvrđuje se namjensko korištenje ostvarenih sredstava naknade koja se naplaćuje u postupcima ozakonjenja nezakonito izgrađenih zgrada na području Općine, a pripadaju Općini Podravska Moslavina (u daljnjem tekstu: naknadu).

Sredstava naknade koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih naselja.

**Članak 2.**

Ovaj Program odnosi se za 2020. godinu.

**Članak 3.**

Planirana sredstva naknade u visini od 20.000,00 kuna namjenski će se koristiti:

- za financiranje troškova realizacije Programa izgradnje i održavanja komunalne infrastrukture na području Općine za 2020. godinu u dijelu koji se odnosi na održavanje komunalne infrastrukture na području izgrađenih dijelova građevinskog područja naselja Općine Podravska Moslavina.

**Članak 4.**

Realizacija planiranih sredstava naknade u proračunskoj godini ovisi o broju i vrsti riješenih zahtjeva za ozakonjenje nezakonito izgrađenih zgrada na području Općine.

Proračunska sredstva namijenjena za troškove realizacije Programa gradnje i održavanja komunalne infrastrukture iz članka 3. ovog programa, ne mogu biti manja od ostvarenih sredstava naknade u toj godini, čime se osigurava namjensko trošenje sredstava naknade.

**Članak 5.**

Ovaj Program stupa na snagu prvi dan od dana objave u “Službenom glasniku Općine Podravska Moslavina”, a primjenjuje se od 01.01.2020. godine.

PREDSJEDNIK OPĆINSKOG VIJEĆA

Hrvoje Pavin, dipl.ing.građ.